**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ĮKAINIŲ UŽ PAGRINDINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, MOKYKLINIŲ BRANDOS EGZAMINŲ KANDIDATŲ DARBŲ VERTINIMĄ IR APELIACIJŲ NAGRINĖJIMĄ, PAKARTOTINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ, TARPINIŲ PATIKRINIMŲ VYKDYMĄ PATVIRTINIMO**

2023 m. gegužės 18 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679, 12.3 papunkčiu, Lietuvos Respublikos švietimo, mokslo ir sporto ministro 2023 m. vasario 17 d. įsakymu Nr. V-191 „Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, tarpinių patikrinimų vykdymą patvirtinimo“, Plungės rajono savivaldybės taryba n u s p r e n d ž i a:

1. Pavirtinti įkainius už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, tarpinių patikrinimų vykdymą (pridedama).

2. Pripažinti netekusiu galios Plungės rajono savivaldybės tarybos 2021 m. gegužės 27 d. sprendimą Nr. T1-140 „Dėl įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Projektą rengė Švietimo ir sporto skyriaus vyr. specialistė Birutė Brogienė

PATVIRTINTA

Plungės rajono savivaldybės

tarybos 2023 m. gegužės 18 d*.*

sprendimu Nr. T1-

**ĮKAINIAI UŽ PAGRINDINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, MOKYKLINIŲ BRANDOS EGZAMINŲ KANDIDATŲ DARBŲ VERTINIMĄ IR APELIACIJŲ NAGRINĖJIMĄ, PAKARTOTINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ, TARPINIŲ PATIKRINIMŲ VYKDYMĄ**

**I SKYRIUS**

**BENDROSIOS NUOSTATOS**

1. Įkainiai už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, tarpinių patikrinimų vykdymą reglamentuoja valstybinių brandos egzaminų ir tarpinių patikrinimų centrų vykdymo grupių vyresniųjų vykdytojų, administratorių ir vykdytojų apmokėjimo bei mokyklinių brandos egzaminų vyresniųjų vykdytojų, administratorių ir vykdytojų, mokyklinių ir jiems prilyginamų brandos egzaminų vertinimo komisijų pirmininkų bei vertintojų, apeliacinių komisijų pirmininkų bei narių bazinėse mokyklose apmokėjimo dydį.

2. Vartojamos sąvokos atitinka **Brandos egzaminų organizavimo ir vykdymo tvarkos apraše, patvirtintame** Lietuvos Respublikos švietimo ir mokslo ministro **2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“,** vartojamas sąvokas.

3. **Už valstybinių brandos egzaminų vykdymą poilsio dienomis brandos egzaminų vyresniesiems vykdytojams, administratoriams ir vykdytojams mokama Lietuvos Respublikos darbo kodekso 144 straipsnio 1 dalyje nustatyta tvarka.**

**II SKYRIUS**

**APMOKĖJIMAS UŽ PAGRINDINĖS IR PAKARTOTINĖS SESIJOS VALSTYBINIŲ BRANDOS EGZAMINŲ, TARPINIŲ PATIKRINIMŲ VYKDYMĄ**

4. Už valstybinių brandos egzaminų ir tarpinių patikrinimų vykdymą mokama valstybinių brandos egzaminų centrų vykdymo grupių vyresniesiems vykdytojams, administratoriams ir vykdytojams:

4.1. už vyresniojo vykdytojo atliekamas funkcijas – 13,44 Eur/val. **(darbo laikas – 2 val. iki egzamino pradžios, egzamino trukmė, 1 val. pasibaigus egzaminui);**

4.2. už administratoriaus atliekamas funkcijas – 12,68 Eur/val. **(darbo laikas – 3 val. patalpoms paruošti, 1 val. iki egzamino pradžios, egzamino trukmė, 1 val. pasibaigus egzaminui);**

4.3. už vykdytojo atliekamas funkcijas – 11,1 Eur/val. **(darbo laikas – 1 val. iki egzamino pradžios ir egzamino trukmė).**

**III SKYRIUS**

**APMOKĖJIMAS UŽ PAGRINDINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

5. Už mokyklinius brandos egzaminus mokama mokyklinių brandos egzaminų centrų vykdymo grupių vyresniesiems vykdytojams, administratoriams, vykdytojams, vertinimo, brandos darbo vertinimo, apeliacinių komisijų pirmininkams, vertintojams, brandos darbo vertintojams, menų dalykų, technologijų ir profesijos mokytojams (darbų vadovams) ir apeliacinių komisijų nariams:

5.1. už vyresniojo vykdytojo atliekamas funkcijas – 11,1 Eur/val. **(darbo laikas – 1 val. iki egzamino pradžios, egzamino trukmė ir 1 val. pasibaigus egzaminui);**

5.2. už administratoriaus atliekamas funkcijas –10,32 Eur/val. **(darbo laikas – 3 val. patalpoms paruošti, 1 val. iki egzamino pradžios, egzamino pradžios, egzamino trukmė);**

5.3. už vykdytojo atliekamas funkcijas – 10,28 Eur/val. **(darbo laikas – 1 val. iki egzamino pradžios ir egzamino trukmė);**

5.4. už vertintojo įvertintą kandidato ar apeliacinės komisijos nario įvertintą apelianto darbą mokama 9,2 Eur (jei kandidato darbą vertina keli vertintojai, įkainis atitinkamai dalijamas). Už vieno brandos darbo įvertinimą mokama 16,00 Eur (jei kandidato darbą vertina keli vertintojai, įkainis atitinkamai dalijamas);

5.5. už vertinimo komisijos pirmininko atliekamas funkcijas – 10,48 Eur/val. (darbo laikas – 1 val. iki egzamino pradžios, darbo laiką egzamino metu pažymoje pateikia egzamino vykdymo centro direktorius);

5.6. už menų dalykų, technologijų ir profesijos mokytojo (darbo vadovo) atliekamas funkcijas – 11,9 Eur/val. (darbo vadovo darbo laikas – 3 val. vienam mokiniui (dauginama iš mokinių, kuriems buvo darbo vadovas, skaičiaus).

**IV SKYRIUS**

**APMOKĖJIMAS UŽ PAKARTOTINĖS SESIJOS MOKYKLINIŲ BRANDOS EGZAMINŲ ORGANIZAVIMĄ, VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

6. Bazinėms mokykloms už pakartotinės sesijos mokyklinius brandos egzaminus mokama mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, vertinimo, apeliacinių komisijų pirmininkams, vertintojams ir apeliacinių komisijų nariams:

6.1. už vyresniojo vykdytojo atliekamas funkcijas – 11,1 Eur/val. **(darbo laikas – 1 val. iki egzamino pradžios, egzamino trukmė ir 1 val. pasibaigus egzaminui);**

6.2. už administratoriaus atliekamas funkcijas – 10,32 Eur/val. **(darbo laikas – 2 val. patalpoms paruošti, 1 val. iki egzamino pradžios, egzamino trukmė);**

6.3. už vykdytojo atliekamas funkcijas – 10,28 Eur/val. **(darbo laikas – 1 val. iki egzamino pradžios ir egzamino trukmė);**

6.4. už vertintojo įvertintą kandidato ar apeliacinės komisijos nario įvertintą apelianto darbą mokama 9,2 Eur (jei kandidato darbą vertina keli vertintojai, įkainis atitinkamai dalijamas);

6.5. už vertinimo ir apeliacinės komisijos pirmininko atliekamas funkcijas – 10,48 Eur/val. (darbo laikas – 1 val. iki egzamino pradžios, darbo laiką egzamino metu pažymoje pateikia egzamino vykdymo centro direktorius).

**V SKYRIUS**

**BAIGIAMOSIOS NUOSTATOS**

7. Egzaminų centrai, kuriuose vyko pagrindinės ir pakartotinės sesijos mokykliniai brandos egzaminai, pasibaigus egzaminui, per 5 (penkias) darbo dienas Švietimo ir sporto skyriui (pateikia užpildytą nustatytos formos pažymą (priedas).

\_\_\_\_\_\_\_\_\_\_\_\_\_\_\_\_\_\_

Įkainių už pagrindinės sesijos valstybinių ir

mokyklinių brandos egzaminų vykdymą,

mokyklinių brandos egzaminų kandidatų

darbų vertinimą ir apeliacijų nagrinėjimą,

pakartotinės sesijos valstybinių ir mokyklinių

brandos egzaminų vykdymą, kandidatų

darbų vertinimą ir apeliacijų nagrinėjimą, tarpinių patikrinimų vykdymą

priedas

Plungės rajono savivaldybės administracijos

Švietimo ir sporto skyriui

**PAŽYMA**

**APIE PAGRINDINĖS IR PAKARTOTINĖS SESIJOS MOKYKLINIŲ BRANDOS EGZAMINŲ ORGANIZAVIMĄ, VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | |  | |  | |  | |  | |  | |
|  | | | | |  | |
|  | | | | |  | |
| Eil. Nr. | Egzamino pavadinimas | | Asmens vardas, pavardė | | | Asmens vykdytos funkcijos egzamino metu (vyresnysis vykdytojas, administratorius, vykdytojas, vertinimo komisijos pirmininkas, vertintojas) | | | Valandų, darbų skaičius funkcijoms atlikti | | Pagrindinės darbovietės pavadinimas | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |
|  |  | |  | | |  | | |  | |  | |

Pareigos parašas Vardas, pavardė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ĮKAINIŲ UŽ PAGRINDINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, MOKYKLINIŲ BRANDOS EGZAMINŲ KANDIDATŲ DARBŲ VERTINIMĄ IR APELIACIJŲ NAGRINĖJIMĄ, PAKARTOTINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ, TARPINIŲ PATIKRINIMŲ VYKDYMĄ PATVIRTINIMO“**

2023 m. balandžio 12 d.

Plungė

**1. Parengto teisės akto projekto tikslai, uždaviniai.**

Vadovaujantis Lietuvos Respublikos švietimo, mokslo ir sporto ministro 2023 m. vasario 17 d. įsakymu „Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, tarpinių patikrinimų vykdymą patvirtinimo“, reikalinga patvirtinti naujus įkainius už valstybinių ir mokyklinių brandos egzaminų vykdymą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Bus patvirtinti nauji įkainiai už valstybinių ir mokyklinių brandos egzaminų vykdymą. Mokymo lėšų komisijos bei švietimo įstaigų vadovų bendru sutarimu sutarta mokėti dvigubus įkainius, jei taip yra patvirtinta ministro įsakyme.

Šiuo metuvadovaujamasiPlungės rajono savivaldybės tarybos 2021 m. gegužės 27 d. sprendimu Nr. T1-140 „Dėl įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“.

Pripažinti netekusiu galios Plungės rajono savivaldybės tarybos 2021 m. gegužės 27 d. sprendimą Nr. T1-140 „Dėl įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“.

**3. Kodėl būtina priimti sprendimą, kokių pozityvių rezultatų laukiama.**

Bus apmokama didesniu įkainiu vyr. vykdytojams, administratoriams, vykdytojams, vertinimo komisijų pirmininkams, darbo vadovams ir vertintojams už valstybinių ir mokyklinių brandos egzaminų vykdymą.

**4. Pateikti kitus sprendimui priimti reikalingus pagrindimus, skaičiavimus ar paaiškinimus.**

Rekomendaciniai įkainiai ŠMSM ministro įsakymu padidinti apie 22 proc., Mokymo lėšų perskirstymo komisijos 2023 m. balandžio 4 d. sprendimu pritarta vėl visus įkainius už brandos egzaminų vykdymą mūsų rajone dvigubinti. Už brandos egzaminų vykdymą apmokama iš Mokymo lėšų dotacijos, bendras poreikis bus apie 13,2 tūkst. Eur. Šiemet brandos egzaminams vykdyti numatyta 7,2 tūkst. Eur, papildomus 6,0 tūkst. Eur bus skiriami iš turimo Mokymo lėšų rezervo, tai reglamentuoja Specialiosios tikslinės dotacijos mokymo lėšų dalies, tenkančios Savivaldybei, apskaičiavimo, paskirstymo ir panaudojimo tvarkos aprašo (2021-02-10 Nr. T1-8) 17 punktas.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 19 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Visoms Plungės rajono savivaldybės bendrojo ugdymo mokykloms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatoma* |
| *Finansams* |  | *Bus reikalinga daugiau lėšų egzaminų vykdytojams apmokėti* |
| *Socialinei aplinkai* |  | *Nenumatoma* |
| *Viešajam administravimui* | *Bus patvirtintas didesnis apmokėjimas egzaminus vykdantiems asmenims* | *Nenumatoma* |
| *Teisinei sistemai* |  | *Nenumatoma* |
| *Kriminogeninei situacijai* |  | *Nenumatoma* |
| *Aplinkai* |  | *Nenumatoma* |
| *Administracinei naštai* |  | *Nenumatoma* |
| *Regiono plėtrai* |  | *Nenumatoma* |
| *Kitoms sritims, asmenims ar jų grupėms* |  | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė