**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS BENDROJO UGDYMO MOKYKLŲ, IKIMOKYKLINĮ UGDYMĄ VYKDANČIŲ įstaigų, FORMALŲJĮ ŠVIETIMĄ PAPILDANČIŲ ĮSTAIGŲ BEI PLUNGĖS PASLAUGŲ IR ŠVIETIMO PAGALBOS CENTRO PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, IR ETATŲ NORMATYVŲ PATVIRTINIMO**

2023 m. gegužės 18 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 priedu, Mokymo lėšų apskaičiavimo, paskirstymo ir panaudojimo tvarkos aprašo, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ 12 punktu, Plungės rajono savivaldybės taryba nusprendžia:

1. Patvirtinti Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvus (pridedama).

2. Pripažinti netekusiu galios Plungės rajono savivaldybės tarybos 2022 m. balandžio 28 d. sprendimą Nr. T1-93 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ ir jį keitusį sprendimą.

3. Nustatyti, kad šis Savivaldybės tarybos sprendimas įsigalioja nuo 2023 m. rugsėjo 1 d.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Švietimo ir sporto skyriaus vedėjas Gintautas Rimeikis

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS BENDROJO UGDYMO MOKYKLŲ, IKIMOKYKLINĮ UGDYMĄ VYKDANČIŲ įstaigų, FORMALŲJĮ ŠVIETIMĄ PAPILDANČIŲ ĮSTAIGŲ BEI PLUNGĖS PASLAUGŲ IR ŠVIETIMO PAGALBOS CENTRO PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, IR ETATŲ NORMATYVŲ PATVIRTINIMO“**

2023 m. balandžio 12 d.

Plungė

**1. Parengto teisės akto projekto tikslai, uždaviniai.**

Atsižvelgiant į Plungės rajono švietimo įstaigų struktūrinius pertvarkymus (nuo 2022-09-01), Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą 2022-11-24 įstatymo Nr. XIV-1559 15 ir 21 punkto pakeitimais, įsigaliosiančiais nuo 2023 m. rugsėjo 1 dienos, reikalinga keisti Savivaldybės tarybos sprendimą. Juose numatoma, kad ikimokyklinio/priešmokyklinio ugdymo mokytojams nustatoma 36 val. per savaitę darbo laiko trukmė, iš jų 31 val. skiriamos tiesioginiam darbui, o 5 val. – netiesioginiam darbui su mokiniais, (dabar yra nustatyta 32 val. tiesioginiam darbui, 4 val. – pasiruošimui). Dėl to grupei papildomai padidėja 0,05 etato.

Nuo 2023 m. rugsėjo 1 d. lopšelio-darželio „Raudonkepuraitė“ skyriuje „Vėrinėlis“ atidaromos dar 2 ikimokyklinio ugdymo grupės (dabar jau veikia 2), todėl yra didinama šio skyriaus vedėjo etato dalis nuo 0,25 iki 0,5.

Nuo rugsėjo 1 d. nebelieka Plungės akademiko Adolfo Jucio progimnazijos Motiejaus Valančiaus pradinio ugdymo skyriaus, todėl Adolfo Jucio progimnazijai yra mažinama pavaduotojo ugdymui etato dalis. Atsižvelgiant į 1 lentelės pedagoginių pareigybių ugdymo procesui organizuoti ir valdyti pagal turimą vaikų skaičių etatų normatyvus, Adolfo Jucio progimnazijai (planuojančiai turėti 386 mokinius) vietoj dabartinių 2 pavaduotojų ugdymui etatų lieka 1,5, tačiau mokykla turi „Saulės“ pradinio ugdymo skyrių (planuojamas vaikų skaičius 68), kuriam skiriamas 0,5 etato skyriaus vedėjo.

Šiuo metu neaišku, ar Plungės „Saulės“ gimnazijoje susiformuos suaugusiųjų klasės, todėl įtraukiama pastaba, kad, jeigu einamųjų mėtų rugsėjo 1 dienai nesusidaro suaugusiųjų klasė, pavaduotojo ugdymo 0,15 etato dalis yra neskiriama.

1 lentelėje įvedama papildoma gradacija direktoriaus pavaduotojų ugdymui etatams – iki 80 mokinių ir 81–150 mokinių, todėl naikinama pastaba dėl lopšelio-darželio „Nykštukas“ pavaduotojo ugdymo etato.

Nebelikus Adolfo Jucio progimnazijos Motiejaus Valančiaus pradinio ugdymo skyriaus ir atsižvelgiant į 2.1 lentelės Bendrojo ugdymo mokyklų socialinių pedagogų, psichologų, bibliotekininkų (bibliotekos, skaityklos vedėjų) etatų normatyvus, mažinama socialinio pedagogo etato dalis – vietoj 2,0 lieka 1,5.

Pagal šią lentelę mokyklai turėtų būti skirta 1,25 etato socialinio pedagogo, tačiau Mokymo lėšų perskirstymo komisijos 2023 m. balandžio 4 d. posėdyje nutarta 0,25 etato dalį pridėti už „Saulės“ skyrių.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Bus patvirtinti nauji Savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvai.

Šiuo metuvadovaujamasiPlungės rajono savivaldybės tarybos 2021 m. balandžio 28 d. sprendimu Nr. T1-93 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ bei jį keitusiu 2022 m. gruodžio 22 d. sprendimu Nr. T1-261.

Pripažinti netekusiu galios Plungės rajono savivaldybės tarybos 2021 m. balandžio 28 d. sprendimą Nr. T1-93 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ ir jį keitusį 2022 m. gruodžio 22 d. sprendimą Nr. T1-261.

**3. Kodėl būtina priimti sprendimą, kokių pozityvių rezultatų laukiama.**

Ikimokyklinio/priešmokyklinio ugdymo pedagogai daugiau laiko galės skirti pasiruošimui, bus taupomos Mokymo lėšos specialiajai pagalbai, tačiau padidės Mokymo lėšų poreikis, skirtas valdymo procesui organizuoti ir vykdyti „Raudonkepuraitės“ skyriaus „Vėrinėlis“ vedėjo etatui.

**4. Lėšų poreikis ir finansavimo šaltiniai.**

Padidėjusioms auklėtojų/priešmokyklinio ugdymo mokytojų etatų dalims, viso 5,6 etato rajone, lopšeliuose-darželiuose ministerija skirs papildomas Mokymo lėšas (bendras poreikis apie 10,7 tūkst. Eur/mėn.).

Nuo rugsėjo 1 d. lopšelio-darželio „Raudonkepuraitė“ skyriuje „Vėrinėlis“ atidaromos dar 2 ikimokyklinio ugdymo grupės (dabar jau veikia 2), todėl yra didinama šio skyriaus vedėjo etato dalis nuo 0,25 iki 0,5. Šiai etato daliai 4 mėn. papildomai reikės 2,6 tūkst. Eur.

Lėšos bus skiriamos iš Mokymo lėšų rezervo.

Nuo rugsėjo 1 d. nebelieka Adolfo Jucio progimnazijos Motiejaus Valančiaus pradinio ugdymo skyriaus, todėl Adolfo Jucio progimnazijai yra mažinama pavaduotojo ugdymui etato dalis. Atsižvelgiant į 1 lentelės pedagoginių pareigybių ugdymo procesui organizuoti ir valdyti pagal turimą vaikų skaičių etatų normatyvus Adolfo Jucio progimnazijai (planuojančiai turėti 386 mokinius) vietoj dabartinių 2 pavaduotojų ugdymui etatų lieka 1,5, tačiau mokykla turi ‚Saulės“ pradinio ugdymo skyrių (planuojamas vaikų skaičius 68), šiam skyriui skiriamas 0,5 skyriaus vedėjo etato. Skyriaus vedėjo pareiginis koeficientas yra mažesnis nei pavaduotojo ugdymui, taip bus sutaupoma apie 0,3 tūkst. Eur/4 mėn.

Nebelikus Adolfo Jucio progimnazijos Motiejaus Valančiaus pradinio ugdymo skyriaus ir atsižvelgiant į 2.1 lentelės Bendrojo ugdymo mokyklų socialinių pedagogų, psichologų, bibliotekininkų (bibliotekos, skaityklos vedėjų) etatų normatyvus, mažinama socialinio pedagogo etato dalis – vietoj 2,0 lieka 1,5.

Pagal šią lentelę mokyklai turėtų būti skirta 1,25 etato socialinio pedagogo, tačiau Mokymo lėšų perskirstymo komisijos 2023 m. balandžio 4 d. posėdyje nutarta 0,25 etato dalį pridėti už „Saulės“ skyrių. Sumažėjus 0,5 socialinio pedagogo etato daliai, bus sutaupoma apie 1,0 tūkst. Eur/mėn. Mokymo lėšų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.**

Korupcijos pasireiškimui tikimybės nėra. Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.**

Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Visoms Plungės rajono švietimo įstaigoms ir Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatoma* |
| *Finansams* |  | *Nenumatoma* |
| *Socialinei aplinkai* |  | *Nenumatoma* |
| *Viešajam administravimui* | *Tarybos sprendimas atitiks galiojančius teisės aktus* | *Nenumatoma* |
| *Teisinei sistemai* |  | *Nenumatoma* |
| *Kriminogeninei situacijai* |  | *Nenumatoma* |
| *Aplinkai* |  | *Nenumatoma* |
| *Administracinei naštai* |  | *Nenumatoma* |
| *Regiono plėtrai* |  | *Nenumatoma* |
| *Kitoms sritims, asmenims ar jų grupėms* |  | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė