**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIO SPRENDIMO PAKEITIMO**

2023 m. gegužės 18 d. Nr. T1-

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2023 m. sausio 26 d. sprendimo Nr. T1-3 „Dėl Plungės rajono savivaldybės 2023 metų biudžeto patvirtinimo“ (kartu su 2023 m. kovo 30 d. sprendimu Nr. T1-59) priedus:

1. Padidinti Plungės rajono savivaldybės biudžeto pajamas 383,178 tūkst. eurų ir sprendimo 1.1 papunktyje vietoje skaičiaus „58 615,868“ įrašyti skaičių „58 999,046“ ir šį papunktį išdėstyti taip:

„1.1. Plungės rajono savivaldybės 2023 metų biudžeto pajamas – 58 999,046 tūkst. eurų ir 2022 metais nepanaudotų lėšų likutį – 3 636,700 tūkst. eurų (1 priedas);“.

2. Padidinti biudžetinių įstaigų už prekes, teikiamas paslaugas ir turto nuomą įmokas į Savivaldybės biudžetą 41,000 tūkst. eurų ir sprendimo 1.2 papunktyje vietoje skaičiaus „1 800,700“ įrašyti skaičių „1 841,700“ ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 1 841,700 tūkst. eurų (2 priedas);“.

3. Padidinti Plungės rajono savivaldybės biudžeto asignavimus 383,178 tūkst. eurų ir sprendimo 1.4 papunktyje vietoje skaičiaus „62 977,268“ įrašyti skaičių „63 360,446“ ir šį papunktį išdėstyti taip:

„1.4. Plungės rajono savivaldybės 2023 metų biudžeto asignavimus – 63 360,446 tūkst. eurų ir 1 456,400 tūkst. eurų – paskoloms grąžinti, iš jų:“.

4. Pakeisti sprendimo 1.4.1 papunkčiu patvirtintą asignavimų savarankiškosioms savivaldybės funkcijoms vykdyti paskirstymą (3 priedas).

5. Sprendimo 1.4.4 papunktyje vietoje skaičiaus „7 358,370“ įrašyti skaičių „7 700,548“ ir šį papunktį išdėstyti taip:

„1.4.4. 7 700,548 tūkst. eurų – kitoms dotacijoms (6 priedas)“.

6. Sprendimo 1.4.5 papunktyje vietoje skaičiaus „1 800,700“ įrašyti skaičių „1 841,700“ ir šį papunktį išdėstyti taip:

„1.4.5. 1 841,700 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas);“.

7. Pakeisti sprendimo 1.4.6 papunkčiu patvirtintą 2022 metais nepanaudotų lėšų paskirstymą (8 priedas).

8. Pakeisti sprendimo 1.5 papunkčiu patvirtintą Plungės rajono savivaldybės 2023 metų biudžeto asignavimų paskirstymą, pagal 2023–2025 metų strateginio veiklos plano programas (9 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Kvizikevičienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Jovita Griguolienė

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIO SPRENDIMO PAKEITIMO“**

2023 m. gegužės 2 d.

Plungė

**1. Parengto sprendimo projekto tikslai, uždaviniai.**

2023 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2023 m. biudžete patvirtintas pajamas ir asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 13 punktu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu 2023 metų Plungės rajono savivaldybės biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei numatytos tikslinės lėšos – didėja biudžeto pajamos ir išlaidos. Taip pat gauti įstaigų prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto „Dėl Plungės rajono savivaldybės tarybos 2023 m. sausio 26 d. sprendimo Nr. T1-3 „Dėl Plungės rajono savivaldybės 2023 metų biudžeto patvirtinimo“ ir jį keitusio sprendimo pakeitimo“ prieduose nurodomas pajamų ir asignavimų padidinimas ar sumažinimas, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

PRIEDAS

Pajamos didinamos 383,178 tūkst. eurų, iš jų:

130,2 tūkst. eurų – Europos Sąjungos, kitos tarptautinės finansinės paramos lėšos didinamos: 5,2 tūkst. eurų – Lietuvos Respublikos aplinkos ministerijos Aplinkos projektų valdymo agentūros 2022 metų gruodžio 30 d. sutarties pakeitimu projektui „Užterštos teritorijos Plungės m., Birutės g. greta Gandingos HE tvenkinio, ir užterštos naftos produktais teritorijos Narvaišių k. sutvarkymas“ ir 125 tūkst. eurų – Europos socialinio fondo agentūros projektui „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“;

9,932 tūkst. eurų – Lietuvos Respublikos švietimo, mokslo ir sporto ministro 2023 m. balandžio 11 d. įsakymu Nr. V-489 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“;

0,227 tūkst. eurų Lietuvos Respublikos socialinės apsaugos ir darbo ministerijos kanclerio 2023 m. kovo 11 d. potvarkiu Nr. A3-48 „Dėl valstybės biudžeto lėšų vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms atlyginimui švietimo teikėjui už vaiko, ugdymo pagal ikimokyklinio ar priešmokyklinio ugdymo programas, išlaikymą apmokėti mokėti ir administruoti 2023 m. balandžio mėnesio paskirstymo savivaldybių administracijoms“;

9,557 tūkst. eurų – Lietuvos Respublikos socialinės apsaugos ir darbo ministerijos kanclerio 2023 m. balandžio 11 d. potvarkiu Nr. A3-51 „Dėl valstybės biudžeto lėšų kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinės agresijos, finansuoti 2023 m. balandžio mėnesį paskirstymo savivaldybių administracijoms“;

232,0 tūkst. eurų – Lietuvos Respublikos švietimo, mokslo ir sporto ministerijos 2023 m. vasario 10 d. pasirašyta finansavimo sutartimi Nr. BT6-01-68 dėl skirto finansavimo Plungės Senamiesčio mokyklos, esančios adresu Minijos g. 5, Plungės sporto aikštyno atnaujinimo darbams;

30 tūkst. eurų pajamos už prekes ir paslaugas, nes įstaigos, vykdydamos programas, gavo daugiau pajamų;

11,554 tūkst. eurų – Lietuvos Respublikos Vyriausybės 2023 m. gegužės 3 d. nutarimu Nr. 317 savivaldybių patirtoms nepaprastosios padėties valdymo išlaidoms, susijusioms su užsieniečiais, pasitraukusiais iš Ukrainos dėl Rusijos federacijos karinių veiksmų Ukrainoje, kompensuoti;

11 tūkst. eurų įmokos už išlaikymą švietimo, socialinės apsaugos ir kitose įstaigose pajamos, nes įstaigos, vykdydamos programas, gavo daugiau pajamų;

51,292 tūkst. eurų pajamos mažinamos – Neįgaliųjų reikalų departamento prie socialinės apsaugos ir darbo ministerijos direktoriaus 2023 m. balandžio 17 d. įsakymu Nr. V-37 „Dėl Neįgaliųjų reikalų departamento prie socialinės apsaugos ir darbo ministerijos direktoriaus 2022 m. gruodžio 29 d. įsakymo Nr. V-90 „Dėl 2023 metais asmeninei pagalbai teikti ir administruoti skirtų Lietuvos Respublikos valstybės biudžeto lėšų paskirstymo savivaldybių administracijoms patvirtinimo“ pakeitimo bei atsižvelgiant į faktiškai panaudotas lėšas per I ketvirtį.

2 PRIEDAS

Įstaigos, nurodytos antrame priede, gavo daugiau pajamų už atsitiktines paslaugas bei įmokų už išlaikymą nei buvo planavusios.

3 PRIEDAS

5,6 tūkst. eurų skiriama Alsėdžių Stanislovo Narutavičiaus gimnazijai 2023 m. kovo 22 d. Ekonomikos, finansų ir biudžeto komiteto pritarimu delegacijos iš miesto partnerio Golub Dobrzyn delegacijos priėmimo išlaidoms kompensuoti;

22,2 tūkst. eurų didinama priemonei „Bendruomeninės veiklos savivaldybėje stiprinimas (PP)“ tenkinat Kulių krašto bendruomenė „Alantas“ prašymą ( iš viso projektui didinama 25,3 tūkst. eurų);

27,8 tūkst. eurų mažinamos lėšos priemonei „Mero rezervas (TP)“;

004 programoje perskirstomos lėšos socialinėms reikmėms ir papildomai skiriama 179 tūkst. eurų socialinėms pašalpoms ir kompensacijoms skaičiuoti ir mokėti, nes tik panaudojus 2 660 tūkst. eurų savarankiškų funkcijų lėšų, galėsime gauti Socialinės apsaugos ir darbo ministerijos dotaciją trūkstamoms išlaidoms socialinėms pašalpoms, kompensacijoms ir kt. išmokoms;

Priemonėse „Savivaldybės tarybos veikla (TP)“ ir „Savivaldybės administracijos veikla (TP)“ mažinamos darbo užmokesčiui numatytos lėšos, nes reikalinga padidinti planą ekonominės klasifikacijos straipsnyje „Darbdavių socialinė parama“;

25,3 tūkst. eurų mažinama priemonei „Savivaldybės vietinės reikšmės kelių (gatvių) bei eismo saugumo priemonių plėtra, prisidedant prie darnaus judumo (PP)“ ir perkeliama į priemonę „Tęstinių investicijų ir kitų projektų vykdymas (pereinamojo laikotarpio) (TI) (Savivaldybės biudžeto lėšos)“ projektui „Plungės miesto Lentpjūvės gatvės rekonstravimas, kuriant investicijoms palankią aplinką“.

6 PRIEDAS

Gautos tikslinės dotacijos skiriamos pagal tikslinę paskirtį.

114,3 tūkst. eurų pagal atliekamus darbus iš priemonės „Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti (TP)“ perkeliama į priemonę „Savivaldybės vietinės reikšmės kelių (gatvių) bei eismo saugumo priemonių plėtra, prisidedant prie darnaus judumo (PP)“.

8 PRIEDAS

Priemonėje „Savivaldybės administracijos veikla (TP)“ mažinamos darbo užmokesčiui numatytos lėšos, nes reikalinga padidinti planą ekonominės klasifikacijos straipsnyje „Darbdavių socialinė parama“.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2023–2025 metų strateginio veiklos plano programas.

Rengėja

Finansų ir biudžeto skyriaus vedėja  **\_\_\_\_\_\_\_\_\_\_\_** Daiva Mažeikienė

(pareigos) (parašas) (vardas, pavardė)