**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS SMULKIOJO IR VIDUTINIO VERSLO RĖMIMO LĖŠŲ SKYRIMO IR NAUDOJIMO PRIEŽIŪROS KOMISIJOS SUDARYMO IR JOS VEIKLOS NUOSTATŲ PATVIRTINIMO**

2023 m. gegužės 18 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 38 punktu ir 15 straipsnio 2 dalies 4 punktu, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės Smulkiojo ir vidutinio verslo rėmimo lėšų skyrimo ir naudojimo priežiūros komisijos veiklos nuostatus (pridedama).

2. Sudaryti Plungės rajono savivaldybės Smulkiojo ir vidutinio verslo rėmimo lėšų skyrimo ir naudojimo priežiūros nuolatinę komisiją Savivaldybės tarybos įgaliojimų kadencijai iš 7 narių:

2.1.

2.2.

2.3.

2.4.

2.5.

2.6.

2.7.

3. Savivaldybės tarybos teikimu Komisijos pirmininku paskirti\_\_\_\_\_\_\_\_\_\_\_\_\_\_\_\_\_\_.

4. Pripažinti netekusiu galios Plungės rajono savivaldybės tarybos 2019 m. balandžio 25 d. sprendimą Nr. T1-94 „Dėl Plungės rajono savivaldybės Smulkiojo ir vidutinio verslo rėmimo lėšų skyrimo ir naudojimo priežiūros komisijos sudarymo ir jos veiklos nuostatų patvirtinimo“ ir jį keitusius sprendimus.

Savivaldybės meras

SUDERINTA:

Laikinai einantis Administracijos direktoriaus pareigas Dalius Pečiulis

Protokolo skyriaus kalbos tvarkytoja Simona Grigalauskaitė

Strateginio planavimo ir investicijų skyriaus pavaduotoja Jurgita Saldukienė

Juridinio ir personalo administravimo skyriaus vedėjas Vytautas Tumas

Sprendimą rengė Strateginio planavimo ir investicijų skyriaus vyr. specialistė Toma Rupeikė

PATVIRTINTA

Plungės rajono savivaldybės

tarybos 2023 m. gegužės 18 d.

sprendimu Nr. T1-

**PLUNGĖS RAJONO SAVIVALDYBĖS SMULKIOJO IR VIDUTINIO VERSLO RĖMIMO LĖŠŲ SKYRIMO IR NAUDOJIMO PRIEŽIŪROS KOMISIJOS VEIKLOS**

**NUOSTATAI**

**I SKYRIUS**

**BENDROJI DALIS**

1. Plungės rajono savivaldybėsSmulkiojo ir vidutinio verslo rėmimo lėšų skyrimo ir naudojimo priežiūros komisijos veiklos nuostatai (toliau – Nuostatai) nustato Plungės rajono savivaldybės Smulkiojo ir vidutinio verslo (toliau – SVV) rėmimo lėšų skyrimo ir naudojimo priežiūros komisijos (toliau – Komisija) tikslus, uždavinius, funkcijas, teises, pareigas ir darbo organizavimo tvarką.
2. Komisija sudaroma ir veikia vadovaudamasi Lietuvos Respublikos įstatymais, Vyriausybės nutarimais ir kitais teisės aktais, Savivaldybės tarybos sprendimais, Administracijos direktoriaus įsakymais, Smulkiojo ir vidutinio verslo rėmimo lėšų skyrimo ir naudojimo tvarkos aprašu ir šiais Veiklos nuostatais.
3. Komisija Savivaldybės tarybos kadencijos laikotarpiui sudaroma iš 7 narių: 3 – Savivaldybės tarybos nariai, 2 – Savivaldybės administracijos atstovai ir 2 – verslo atstovai.
4. Komisiją sudaro, jos sudėtį keičia, pirmininką skiria Plungės rajono savivaldybės taryba (toliau – Savivaldybės taryba) savo įgaliojimų kadencijos laikotarpiui.
5. Komisijos pirmininko teikimu Savivaldybės taryba gali keisti Komisijos sudėtį ir Nuostatus.
6. Komisija priima rekomendacinius sprendimus dėl rėmimo lėšų skyrimo ir naudojimo ir pateikia juos Administracijos direktoriui tvirtinti.

**II** **SKYRIUS**

**KOMISIJOS TIKSLAS IR UŽDAVINIAI**

1. Komisijos tikslas – vadovaujantis Smulkiojo ir vidutinio verslo rėmimo lėšų skyrimo ir naudojimo tvarkos aprašu, racionaliai ir efektyviai paskirstyti SVV rėmimo lėšas.
2. Komisijos uždaviniai:
   1. užtikrinti SVV rėmimo lėšų panaudojimą;
   2. užtikrinti objektyvų pateiktų prašymų vertinimą.

**III** **SKYRIUS**

**KOMISIJOS FUNKCIJOS**

1. Komisija:
   1. nagrinėja SVV subjektų Komisijai pateiktus prašymus ir kitus dokumentus SVV rėmimo lėšoms gauti, priima rekomendacinius sprendimus dėl lėšų skyrimo;
   2. prižiūri, ar suteikta parama naudojama pagal sutartyse numatytą paskirtį;
   3. teikia Savivaldybės tarybai pasiūlymus dėl Smulkiojo ir vidutinio verslo rėmimo lėšų skyrimo ir naudojimo tvarkos aprašo ir šių Nuostatų pakeitimo.

**IV** **SKYRIUS**

**KOMISIJOS DARBO ORGANIZAVIMAS**

1. Pagrindinė Komisijos veiklos forma yra posėdžiai.
2. Komisijos posėdžiams vadovauja Komisijos pirmininkas. Jis atsakingas už Komisijos funkcijų vykdymą. Jeigu pirmininkas nedalyvauja posėdyje, posėdžiui vadovauja Komisijos išrinktas narys.
3. Prireikus į Komisijos posėdžius yra kviečiami SVV rėmimo lėšų gavėjai ar kiti reikalingi asmenys.
4. Komisija sprendimus priima posėdžiuose. Posėdis yra teisėtas, jeigu jame dalyvauja ne mažiau kaip 2/3 Komisijos narių.
5. Komisijos pirmininko sprendimu Komisija gali būti kviečiama priimti sprendimą elektroniniu būdu. Savo balsą dėl sprendimo nagrinėjamu klausimu Komisijos narys turi pareikšti per dvi darbo dienas elektroniniu laišku, adresuotu posėdžių sekretoriui. Tokiu atveju surašomas Komisijos posėdžio protokolas, pažymint, kad buvo balsuojama elektroniniu būdu. Bent vienam Komisijos nariui per nustatytą terminą motyvuotai prieštaraujant sprendimo priėmimo elektroniniu būdu formai, turi būti šaukiamas posėdis.
6. Komisija dėl kiekvieno darbotvarkės klausimo priima sprendimus dalyvaujančių Komisijos narių balsų dauguma. Komisijos nariai turi lygias balso teises. Jei balsai pasiskirsto po lygiai, lemia Komisijos pirmininko balsas.
7. Komisijos narys privalo nusišalinti, kai sprendžiami su jo šeimos nariais ir (ar) artimais giminaičiais susiję klausimai arba tai galėtų sukelti viešųjų ir privačių interesų konfliktą.
8. Komisijos nariai privalo užtikrinti SVV subjektų prašymuose pateiktos informacijos konfidencialumą ir jos neskleisti.
9. Komisijos posėdžiai protokoluojami. Komisijos posėdžių sekretorius rašo Komisijos posėdžių protokolus. Posėdžių protokolus pasirašo pirmininkas ir posėdžio sekretorius. Protokolas turi būti parašytas ne vėliau kaip per 3 darbo dienas po posėdžio.
10. Komisijos sekretorius yra Protokolo skyriaus specialistas.
11. Komisijos protokolai, sprendimai ir kiti dokumentai yra saugomi Strateginio planavimo ir investicijų skyriuje. Šis skyrius:
    1. tvarko smulkiojo ir vidutinio verslo rėmimo lėšų skyrimo ir naudojimo dokumentus;
    2. teikia rajono gyventojams informaciją apie rėmimo lėšų pasinaudojimo galimybes;
    3. teikia Komisijai vertinti prašymus, atitinkančius administracinius atitikties reikalavimus;
    4. kontroliuoja, kaip rėmimo lėšų gavėjai laikosi prisiimtų įsipareigojimų.
12. Piniginių lėšų panaudojimą pagal Tvarkos aprašą prižiūri Savivaldybės Kontrolės ir audito tarnyba.

**V SKYRIUS**

**KOMISIJOS TEISĖS IR PAREIGOS**

1. Komisija, vykdydama jai pavestas funkcijas, turi teisę:
   1. siūlyti nefinansuoti prašymų, kurie neatitinka nurodytų reikalavimų;
   2. prireikus kviesti į Komisijos posėdžius ekspertus – nevyriausybinių organizacijų, mokslo įstaigų atstovus ir kt.;
   3. gauti iš Savivaldybės administracijos struktūrinių padalinių Komisijos darbui reikalingą informaciją ir dokumentus;
   4. naudotis Savivaldybės administracijai priklausančiomis techninėmis ir organizacinėmis priemonėmis;
   5. prašyti SVV subjektų pateikti papildomų dokumentų, reikiamų prašyme nurodytai informacijai patikslinti.
2. Komisija privalo:
   1. vykdyti funkcijas, nurodytas šiuose Nuostatuose;
   2. būti nešališka, objektyvi;
   3. Savivaldybės tarybai pareikalavus, teikti savo veiksmų ir sprendimų, susijusių su paraiškų atranka, paaiškinimus, ataskaitas.

**VI SKYRIUS**

**BAIGIAMOSIOS NUOSTATOS**

1. Komisijos nariai, vykdydami savo funkcijas, pažeidę Lietuvos Respublikos teisės aktus ir šiuos Nuostatus, atsako Lietuvos Respublikos įstatymų ir kitų teisės aktų nustatyta tvarka.
2. Plungės rajono savivaldybės smulkiojo ir vidutinio verslo rėmimo lėšų skyrimo ir naudojimo priežiūros komisijos 20\_\_\_ metų veiklos ir lėšų panaudojimo ataskaita turi būti patvirtina Administracijos direktoriaus įsakymu ir skelbiama Savivaldybės interneto svetainės [www.plunge.lt](http://www.plunge.lt) skiltyje „Verslas“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS SMULKIOJO IR VIDUTINIO VERSLO RĖMIMO LĖŠŲ SKYRIMO IR NAUDOJIMO PRIEŽIŪROS KOMISIJOS SUDARYMO IR JOS VEIKLOS NUOSTATŲ PATVIRTINIMO“** |
| 2023 m. balandžio 13 d.  Plungė |

**1. Parengto sprendimo projekto tikslai, uždaviniai.**

Sudaryti Plungės rajono savivaldybės Smulkiojo ir vidutinio verslo rėmimo skyrimo ir naudojimo priežiūros komisiją (toliau – SVV komisija) Savivaldybės tarybos kadencijos laikotarpiui iš 7 narių: 3 – Savivaldybės tarybos nariai, 2 – Savivaldybės administracijos atstovai ir 2 – verslo atstovai bei patvirtinti jos veiklos nuostatus Savivaldybės tarybos įgaliojimų kadencijai.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaudamasi Lietuvos Respublikos vietos savivaldos įstatymo 6 straipsnio 38 punktu ir 15 straipsnio 2 dalies 4 punktu, Plungės rajono savivaldybės Smulkiojo ir vidutinio verslo rėmimo lėšų skyrimo ir naudojimo tvarkos aprašo, patvirtinto Plungės rajono savivaldybės tarybos 2022 m. balandžio 28 d. sprendimu Nr. T1-119 „Dėl Plungės rajono savivaldybės Smulkiojo ir vidutinio verslo rėmimo lėšų skyrimo ir naudojimo tvarkos aprašo patvirtinimo“, 25 punktu.

Pripažinti netekusiu galios Plungės rajono savivaldybės tarybos 2019 m. balandžio 25 d. sprendimą Nr. T1-94 „Dėl Plungės rajono savivaldybės Smulkiojo ir vidutinio verslo rėmimo lėšų skyrimo ir naudojimo priežiūros komisijos sudarymo ir jos veiklos nuostatų patvirtinimo“ ir jį keitusius sprendimus.

**3. Kodėl būtina priimti sprendimą, kokių pozityvių rezultatų laukiama.**

Pasibaigus Savivaldybės tarybos įgaliojimų kadencijai, patvirtinus naują SVV komisiją ir jos veiklos nuostatus, bus sudaryta galimybė ir toliau skatinti Plungės rajono fizinių ir juridinių asmenų verslumą bei konkurencingumą, sudaryti palankesnes sąlygas naujų SVV subjektų steigimuisi ir darbo vietų kūrimui, įmonių vadovų bei darbuotojų profesiniam tobulėjimui, dalyvavimui įvairiuose nacionaliniuose bei tarptautiniuose renginiuose ir kt.

**4. Lėšų poreikis ir finansavimo šaltiniai. -**

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus viešinamas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos didinti Plungės rajono gyventojų ir įmonių verslumą bei konkurencingumą* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Didėjantis SVV subjektų skaičius didins regiono konkurencingumą* | *Nenumatomas* |
| *Kitoms sritims, asmenims ar jų grupėms* | *Teigiamas poveikis Plungės rajono savivaldybės smulkiojo ir vidutinio verslo subjektams* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir

investicijų skyriaus vyr. specialistė Toma Rupeikė

(pareigos) (vardas, pavardė)