**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2020 M. BIRŽELIO 25 D. SPRENDIMO NR. T1-144 „DĖL PRITARIMO PLUNGĖS RAJONO KULIŲ KRAŠTO BENDRUOMENĖS „ALANTAS“ PLANUOJAMAM ĮGYVENDINTI PROJEKTUI „ATVIRA BENDRUOMENĖS KŪRYBOS ERDVĖ KULIUOSE“ IR LĖŠŲ SKYRIMO“ PAKEITIMO**

2023 m. gegužės 18 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2020 m. birželio 25 d. sprendimo Nr. T1-144 „Dėl pritarimo Plungės rajono Kulių krašto bendruomenės „Alantas“ planuojamam įgyvendinti projektui „Atvira bendruomenės kūrybos erdvė Kuliuose“ ir lėšų skyrimo“ 2 punktą ir išdėstyti jį taip:

„2. Dalyvauti partnerio teisėmis įgyvendinant Projektą ir užtikrinti ne mažiau 10 procentų Kulių Šv. Vyskupo Stanislovo bažnyčios statinių komplekso šiaurės pastato (unikalus kodas Kultūros vertybių registre 28291) tvarkybos, remonto ir kitų ilgalaikių išlaidų (neviršijant 147 tūkst. eurų) padengimą Savivaldybės biudžeto lėšomis.“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Krizikevičienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2020 M. BIRŽELIO 25 D. SPRENDIMO NR. T1-144 „DĖL PRITARIMO PLUNGĖS RAJONO KULIŲ KRAŠTO BENDRUOMENĖS „ALANTAS“ PLANUOJAMAM ĮGYVENDINTI PROJEKTUI „ATVIRA BENDRUOMENĖS KŪRYBOS ERDVĖ KULIUOSE“ IR LĖŠŲ SKYRIMO“ PAKEITIMO“**

2023 m. gegužės 2 d.

Plungė

**1. Parengto sprendimo projekto tikslai, uždaviniai.**

Gauti Plungės rajono savivaldybės tarybos pritarimą Plungės rajono Kulių krašto bendruomenės „Alantas“ projekto „Atvira bendruomenės kūrybos erdvė Kuliuose“ (toliau – Projektas), įgyvendinamo pagal 2014–2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“ (kvietimo numeris LT04-3-KM-K01), papildomam finansavimui.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pakeisti Plungės rajono savivaldybės tarybos 2020 m. birželio 25 d. sprendimą Nr. T1-144 „Dėl pritarimo Plungės rajono Kulių krašto bendruomenės „Alantas“ planuojamam įgyvendinti projektui „Atvira bendruomenės kūrybos erdvė Kuliuose“ ir lėšų skyrimo“.

**3. Kodėl būtina priimti sprendimą, kokių pozityvių rezultatų laukiama.**

Gavus Savivaldybės tarybos pritarimą bus sudarytos sąlygos užbaigti įgyvendinti Kulių Šv. Vyskupo Stanislovo bažnyčios statinių komplekso šiaurės pastato (unikalus kodas Kultūros vertybių registre 28291) tvarkybos ir remonto darbus.

**4. Lėšų poreikis ir finansavimo šaltiniai.**

Bendras Savivaldybės prisidėjimas prie Kulių Šv. Vyskupo Stanislovo bažnyčios statinių komplekso šiaurės pastato (unikalus kodas Kultūros vertybių registre 28291) tvarkybos ir remonto darbų sudarys iki 147 tūkst. eurų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Pateikiamas Plungės rajono Kulių krašto bendruomenės „Alantas“ 2023 m. balandžio 27 d. raštas Nr. S23/04/27-01 „Dėl papildomo rangos darbų finansavimo“.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neaktualu.

**7. Sprendimo projekto antikorupcinis vertinimas.**

Sprendimo projekto antikorupciniu požiūriu vertinti nebūtina.

**8. Nurodyti, kieno iniciatyva sprendimo projektas yra parengtas.**

Plungės rajono Kulių krašto bendruomenės „Alantas“ ir Strateginio planavimo ir investicijų skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neaktualu.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono Kulių krašto bendruomenei „Alantas“ ir Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pridedamas Plungės rajono Kulių krašto bendruomenės „Alantas“ 2023 m. balandžio 27 d. raštas Nr. S23/04/27-01 „Dėl papildomo rangos darbų finansavimo“ – 1 lapas.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Sudaromos sąlygos kultūrinio verslumo didinimui* |  |
| *Finansams* |  | *Didėja Savivaldybės finansinis įsipareigojimas* |
| *Socialinei aplinkai* | *Sudarytos sąlygos kokybiškesniam kaimo gyventojų užimtumui* |  |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* | *Patrauklesnė gyventi, laisvalaikiui ir turizmui aplinka* |  |
| *Administracinei naštai* |  | *Nenumatomas* |
| *Regiono plėtrai* | *Prisidedama prie kultūrinio verslumo didinimo regionuose* |  |
| *Kitoms sritims, asmenims ar jų grupėms* | *Prisidedama prie nekilnojamo kultūros paveldo išsaugojimo ir įveiklinimo* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

(pareigos) (vardas, pavardė)