**Projektas**

|  |  |
| --- | --- |
| **PLUNGĖS RAJONO SAVIVALDYBĖS**  **TARYBA** |  |
| **SPRENDIMAS** |  |

**DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**

**PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. gegužės 18 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi ir 30 straipsnio 1 dalimi, Plungės rajono savivaldybės taryba nusprendžia:

Pakeisti Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašą, patvirtintą Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (toliau – Tvarkos aprašas) (kartu su jį keitusiu 2021 m. lapkričio 25 d. sprendimu Nr. T1-287 ir 2022 m. rugsėjo 22 d. sprendimu T1-198):

1. Pakeisti Tvarkos aprašo 3 punktą ir jį išdėstyti taip:

„3. Piniginė socialinė parama teikiama vykdant savarankiškąją savivaldybės funkciją, kuri finansuojama iš Savivaldybės biudžeto lėšų. Socialinei pašalpai, kompensacijoms(būsto šildymo, geriamojo vandens bei karšto vandens išlaidų) ir kreditui, paimtam daugiabučiam namui atnaujinti (modernizuoti), ir palūkanoms mokėti (apmokėti),vietinės rinkliavos už komunalinių atliekų tvarkymą kompensavimui, vienkartinių, tikslinių ir periodinių pašalpų mokėjimui ir pagalbos pinigams administruoti skiriama iki 20 procentų lėšų suma nuo joms mokėti skirtų lėšų.

Skirtos administruoti lėšos naudojamos vadovaujantis Lietuvos Respublikos valstybės ir savivaldybių biudžetų pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo.“.

2. Pakeisti Tvarkos aprašo 4 punktą ir jį išdėstyti taip:

„4. Lėšos piniginei socialinei paramai administruoti tvirtinamos Administracijos direktoriaus įsakymu. Nepanaudotos savivaldybių biudžetų lėšos piniginei socialinei paramai skaičiuoti ir mokėti naudojamos Plungės rajono savivaldybės tarybos nustatyta tvarka kitoms Įstatymo 4 straipsnio 5 ir 6 punktuose nurodytoms socialinės apsaugos sritims finansuoti.“.

3. Pakeisti 21.3.2 papunktį, kuris galioja iki 2024 m. balandžio 30 d., ir jį išdėstyti taip:

„21.3.2. Kompensacijos skiriamos 3 mėnesiams nuo mėnesio, kurį bendrai gyvenantys asmenys arba vienas gyvenantis asmuo įgijo teisę į kompensacijas, pirmos dienos, tačiau ne daugiau kaip už 2 praėjusius mėnesius iki prašymo-paraiškos pateikimo mėnesio, o jeigu dėl kompensacijų kreipiamasi likus vienam mėnesiui iki šildymo sezono pradžios mėnesio ar vėliau arba šildymo sezono metu, kompensacijos skiriamos visam šildymo sezono laikotarpiui, centralizuotai šildantis – 7 mėnesius (nuo spalio 1 d. iki balandžio 30 d. imtinai), o naudojant kietąjį kurą ir kt., kurio suvartojimas apskaitos prietaisu kiekvieną mėnesį nenustatomas – 6 mėnesius (nuo spalio 1 d. iki kovo 31 d. imtinai), jeigu bendrai gyvenantys asmenys arba vienas gyvenantis asmuo kreipimosi dėl kompensacijų ir sprendimo priėmimo metu, taip pat laikotarpiu, už kurį skiriamos kompensacijos, turi teisę gauti kompensacijas.“.

4. Pakeisti 21.3.2 papunktį, kuris įsigalioja 2024 m. gegužės 1 d., ir jį išdėstyti taip:

„21.3.2. Kompensacijos ilgesniam negu 3 mėnesių laikotarpiui, tačiaune ilgiau kaip 7 mėnesių laikotarpiui skiriamos nedirbančių pensininkų, nedirbančių neįgaliųjų šeimoms ir neįgalius asmenis slaugantiems asmenims, kurių šeimose nėra darbingų šeimos narių, jeigu nesikeičia bendrai gyvenančių asmenų sudėtis arba vieno gyvenančio asmens šeiminė padėtis, jų pajamos ir turtas, centralizuotai šildantis – 7 mėnesius (nuo spalio 1 d. iki balandžio 30 d. imtinai), o naudojant kietąjį kurą ir kt., kurio suvartojimas apskaitos prietaisu kiekvieną mėnesį nenustatomas – 6 mėnesius (nuo spalio 1 d. iki kovo 31 d. imtinai). Parama skiriama 2 kartus per metus – šildymo sezonui ir nešildymo sezonui.“.

5. Papildyti sprendimo projektą 41 punktu ir išdėstyti jį taip:

„41. Šiuo Tvarkos aprašu privalo vadovautis Plungės rajono savivaldybės administracijos Socialinės paramos skyrius (toliau – Socialinės paramos skyrius), Plungės rajono savivaldybės administracijos seniūnijos (toliau – seniūnijos), biudžetinė įstaiga Plungės socialinių paslaugų centras (toliau – Socialinių paslaugų centras), Plungės rajono savivaldybės administracijos Buhalterinės apskaitos skyrius (toliau – Buhalterinės apskaitos skyrius), energetines ir komunalines paslaugas teikiančios įmonės – UAB „Plungės šilumos tinklai“, UAB „Plungės vandenys“ (toliau – paslaugas teikiančios įmonės), gyvenamąsias patalpas eksploatuojančios įmonės, įstaigos, organizacijos ir daugiabučių namų savininkų bendrijos (toliau – bendrijos) bei piniginės socialinės paramos gavėjai.“.

6. Paskelbti šį sprendimo projektą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Kvizikevičienė

Juridinio ir personalo administravimo skyriaus vedėjas Vytautas Tumas

Buhalterinės apskaitos skyriaus vedėjo pavaduotoja Lina Galdikienė

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Socialinės paramos vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**  **PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO“** |
| 2023 m. gegužės 2 d.  Plungė |

1. **Parengto sprendimo projekto tikslai, uždaviniai.**

2022 m. rugsėjo 27 d. priimtas Lietuvos Respublikos piniginės socialinės paramos nepasiturintiems gyventojams įstatymo 21 straipsnio pakeitimo įstatymas (toliau – Įstatymas), kurio 1 straipsnyje nustatyta, kad būsto šildymo išlaidų, geriamojo vandens išlaidų ir karšto vandens išlaidų kompensacijos skiriamos 3 mėnesiams nuo mėnesio, kurį bendrai gyvenantys asmenys arba vienas gyvenantis asmuo įgijo teisę į kompensacijas, pirmos dienos, tačiau ne daugiau kaip už 2 praėjusius mėnesius iki prašymo-paraiškos pateikimo mėnesio, o jeigu dėl kompensacijų kreipiamasi likus vienam mėnesiui iki šildymo sezono pradžios mėnesio ar vėliau arba šildymo sezono metu, kompensacijos skiriamos visam šildymo sezono laikotarpiui, jeigu bendrai gyvenantys asmenys arba vienas gyvenantis asmuo kreipimosi dėl kompensacijų ir sprendimo priėmimo metu, taip pat laikotarpiu, už kurį skiriamos kompensacijos, turi teisę gauti kompensacijas. Be to, minėto Įstatymo 3 straipsnio 2 dalyje įtvirtinta, kad Įstatymo 1 straipsnyje numatytas reguliavimas taikomas prašymams-paraiškoms, pateikiamoms po 2022 m. rugsėjo 1 d.

Siekiant minėto Įstatymo ir Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo (toliau – Tvarkos aprašas) tarpusavio suderinamumo, Tvarkos aprašo 21.3.2 papunktis buvo pakeistas taip, kaip nustatyta Įstatyme. Papildomai nurodoma, kad, kompensacijos skiriamos:

• šildymo sezono metu – visam šildymo sezonui, kai šiluma būsto šildymui ir vanduo teikiami centralizuotai;

• šildymo sezono metu – nuo spalio 1 d. iki kovo 31 d., kai būstas šildomas ir karštas vanduo ruošiamas necentralizuotai (kietu kuru ir kt.), kurio suvartojimas apskaitos prietaisu kiekvieną mėnesį nenustatomas.

Taip pat 3 ir 4 punktuose apibrėžiamos piniginei socialinei paramai administruoti skiriamos lėšos ir jų tvirtinimas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Keičiamas Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašas, patvirtintas Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu su jį keitusiu 2021 m. lapkričio 25 d. sprendimu Nr. T1-287 ir 2022 m. rugsėjo 22 d. sprendimu T1-198).

**3. Kodėl būtina priimti sprendimą, kokių pozityvių rezultatų laukiama.**

Patvirtinus Savivaldybės tarybos sprendimo projektą, Tvarkos aprašo nuostatos bus suderintos su Įstatymo nuostatomis.

Piniginės socialinės paramos administravimo lėšos apibrėžtos kituose teisės aktuose, tačiau kol nėra įteisintos Savivaldybės tarybos sprendimu, jos negali būti įtrauktos ataskaitose.

1. **Lėšų poreikis ir finansavimo šaltiniai.**

Savivaldybėms piniginei socialinei paramai finansuoti skiriama lėšų suma yra lygi 2011–2013 metų laikotarpiu piniginei socialinei paramai skaičiuoti ir mokėti faktiškai panaudotai vidutinei metinei lėšų sumai. Sprendimo projekte siūlomoms nuostatoms įgyvendinti papildomų lėšų iš Savivaldybės biudžeto nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Pakeisti Plungės rajono savivaldybės tarybos 2020 m. rugsėjo 24 d. sprendimo Nr. T1-189 „Dėl piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu su jį keitusiu 2021 m. lapkričio 25 d. sprendimu Nr. T1-287 ir 2022 m. rugsėjo 22 d. sprendimu T1-198) 3, 4 punktus, 21.3.2 papunktį ir papildyti Tvarkos aprašą nauju 41 punktu.

Pateikti 21.3.2 papunkčio keitimo 2 variantai: 1.4 ir 1.5 papunkčiai, kurie vadovaujantis Įstatymu:

1.4 papunktis galioja iki 2024 m. balandžio 30 d.: „Kompensacijos skiriamos 3 mėnesiams nuo mėnesio, kurį bendrai gyvenantys asmenys arba vienas gyvenantis asmuo įgijo teisę į kompensacijas, pirmos dienos, tačiau ne daugiau kaip už 2 praėjusius mėnesius iki prašymo-paraiškos pateikimo mėnesio, o jeigu dėl kompensacijų kreipiamasi likus vienam mėnesiui iki šildymo sezono pradžios mėnesio ar vėliau arba šildymo sezono metu, kompensacijos skiriamos visam šildymo sezono laikotarpiui centralizuotai šildantis – 7 mėnesius (nuo spalio 1 d. iki balandžio 30 d. imtinai), o naudojant kietąjį kurą ir kt., kurio suvartojimas apskaitos prietaisu kiekvieną mėnesį nenustatomas – 6 mėnesius (nuo spalio 1 d. iki kovo 31 d. imtinai), jeigu bendrai gyvenantys asmenys arba vienas gyvenantis asmuo kreipimosi dėl kompensacijų ir sprendimo priėmimo metu, taip pat laikotarpiu, už kurį skiriamos kompensacijos, turi teisę gauti kompensacijas.“;

1.5 papunktis įsigalioja nuo 2024 m. gegužės 1 d.: „Kompensacijos ilgesniam negu 3 mėnesių laikotarpiui, tačiaune ilgiau kaip 7 mėnesių laikotarpiui skiriamos nedirbančių pensininkų, nedirbančių neįgaliųjų šeimoms ir neįgalius asmenis slaugantiems asmenims, kurių šeimose nėra darbingų šeimos narių, jeigu nesikeičia bendrai gyvenančių asmenų sudėtis arba vieno gyvenančio asmens šeiminė padėtis, jų pajamos ir turtas, centralizuotai šildantis – 7 mėnesius (nuo spalio 1 d. iki balandžio 30 d. imtinai), o naudojant kietąjį kurą ir kt., kurio suvartojimas apskaitos prietaisu kiekvieną mėnesį nenustatomas – 6 mėnesius (nuo spalio 1 d. iki kovo 31 d. imtinai). Parama skiriama 2 kartus per metus – šildymo sezonui ir nešildymo sezonui“. Projekto lyginamasis variantas pridedamas.

**7. Sprendimo projekto antikorupcinis vertinimas.** Korupcijos pasireiškimo galimybių yra. Korupcijos vertinimas atliekamas.

**8. Nurodyti, kieno iniciatyva sprendimo projektas yra parengtas.** Sprendimo projekto iniciatorius – Plungės rajono savivaldybės administracijos Socialinės paramos skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimo projektą paskelbti Teisės aktų registre, Plungės rajono savivaldybės interneto svetainėje [www.plunge.lt](http://www.plunge.lt), išsiųsti seniūnijoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėja Jolanta Puidokienė

(pareigos) (parašas) (vardas, pavardė)