**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. RUGSĖJO 29 D. SPRENDIMO NR. T1-249 „DĖL PLUNGĖS RAJONO SAVIVALDYBĖS ŠVIETIMO ĮSTAIGŲ DARBUOTOJŲ (TIKSLINIŲ PAREIGYBIŲ) KELIONĖS IŠLAIDŲ KOMPENSAVIMO TVARKOS APRAŠO PATVIRTINIMO“ PAKEITIMO**

2023 m. gegužės 18 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo tvarkos aprašą, patvirtintą Plungės rajono savivaldybės tarybos 2021 m. rugsėjo 29 d. sprendimu Nr. T1-249 „Dėl Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo patvirtinimo“ (su jį keitusiu 2022 m. gruodžio 22 d. sprendimu Nr. T1-260):

1. Pakeisti 7.1 papunktį ir išdėstyti jį taip:

„7.1. specialistas, kurio pareigybė yra įtraukta į Plungės r. savivaldybės įstaigų darbuotojų, kurių kelionės į darbą ir namus išlaidos kompensuojamos, sąrašą, patvirtintą Plungės r. savivaldybės mero potvarkiu ir tik tuo atveju, jei specialisto nuolatinė gyvenamoji vieta nesutampa su darbo vieta ir į darbą važiuojama toliau nei 10 km;“

1. Pakeisti 7.2 papunktį ir išdėstyti jį taip:

„7.2. specialistas, kurio pareigybė nėra įtraukta į Plungės r. savivaldybės įstaigų darbuotojų, kurių kelionės į darbą ir namus išlaidos kompensuojamos, sąrašą, atskiru Plungės r. meno mokyklos vadovo įsakymu, gavus Mokyklos tarybos pritarimą, atsižvelgiant į skirtus asignavimus įstaigai, specialistų kelionės išlaidoms kompensuoti bei į kriterijus, kuriais vadovaujantis įstaigos vadovas, gali kompensuoti kelionės išlaidas, specialistui:“

1. Papildyti 7.2.4 papunkčiu:

„7.2.4. dirbančiam specialistui, kuris pasižymi aukštais profesiniais pasiekimais, dėl kurio įstaigai yra kuriama papildoma pridėtinė vertė.“

1. Pakeisti 20 punktą ir išdėstyti jį taip:

„20. Specialistų pareigybių sąrašą, kurių kelionės į darbą ir namus išlaidos kompensuojamos, tvirtinamos Savivaldybės mero potvarkiu, Plungės r. savivaldybės Mokslo rėmimo programos komisijos siūlymu, išskyrus šio Aprašo 7.2 papunktyje numatytais atvejais.“

1. Pakeisti 22 punktą ir išdėstyti jį taip:

„22. Plungės r. savivaldybės Mokslo rėmimo komisija, atsižvelgdama į nurodytas priežastis, priima sprendimą ir teikia Plungės r. savivaldybės merui siūlymą įtraukti pareigybes į specialistų pareigybių sąrašą, kurių kelionės į darbą ir namus išlaidos kompensuojamos.“

1. Papildyti 29 punktu:

„29. Savivaldybės meras gali įgalioti kitą asmenį (vicemerą) tvirtinti Specialistų pareigybių sąrašą, kurių kelionės į darbą ir namus išlaidos kompensuojamos.“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Krizikevičienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vedėjas Gintautas Rimeikis

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2021 M. RUGSĖJO 29 D. SPRENDIMO NR. T1-249 „DĖL PLUNGĖS RAJONO SAVIVALDYBĖS ŠVIETIMO ĮSTAIGŲ DARBUOTOJŲ (TIKSLINIŲ PAREIGYBIŲ) KELIONĖS IŠLAIDŲ KOMPENSAVIMO TVARKOS APRAŠO PATVIRTINIMO“ PAKEITIMO“**

2023 m. balandžio 25 d.

Plungė

**1. Parengto sprendimo projekto tikslai, uždaviniai.**

Patikslinti Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo tvarkos aprašą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Reikalinga pakeistiPlungės r. savivaldybės tarybos 2021 m. rugsėjo 29 d. sprendimą Nr. T1-249 „Dėl Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo patvirtinimo“ su jį keitusiu 2022 m. gruodžio 22 d. sprendimu Nr. T1-260.

**3. Kodėl būtina priimti sprendimą, kokių pozityvių rezultatų laukiama.**

Pakeitimai siūlomiatsižvelgiant į pateiktus Plungės r. meno mokyklų pasiūlymus ir pasikeitus Lietuvos Respublikos vietos savivaldos įstatymui.

**4. Lėšų poreikis ir finansavimo šaltiniai.**

Sprendimo projekto įgyvendinimui papildomų lėšų nereikės. Lėšos kasmet skiriamos Savivaldybės tarybos sprendimu, tvirtinant Savivaldybės biudžetą.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**-**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.**

Korupcijos pasireiškimo tikimybė nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės r. meno mokyklų ir Plungės rajono savivaldybės administracijos Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**-**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono švietimo įstaigoms, Plungės paslaugų ir švietimo pagalbos centrui ir Plungės rajono savivaldybės administracijos Švietimo ir sporto skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Garantavus tinkamas ugdymo paslaugas ir jų prieinamumą, Plungės rajonas išliks patrauklus gyvenimui, nes nebus sutrikdytos bazinės ugdymo paslaugos, ir tai lems gyventojų apsisprendimą dėl galimybės gyventi, dirbti ir mokėti mokesčius Plungės rajone* | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus sudarytos sąlygos be trikdžių teikti kokybiškas ugdymo paslaugas* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Švietimo ir sporto skyriaus vedėjas Gintautas Rimeikis

(pareigos) (vardas, pavardė)